tartuNLP/wikipedia-smugri-20251201 huggingface dataset:
Paavo Markkola

Paavo Johannes Markkola (7. joulukuuta 1915 Helsinki – 27. joulukuuta 2003) oli suomalainen ammattiyhdistysjohtaja.
Paavo Markkolan vanhemmat olivat työnjohtaja Anselm Markkola ja Emilia Katajisto ja puoliso vuodesta 1944 Ida Elisabeth (Liisa) Kavén. Postin palveluksessa jo ennen toista maailmansotaa aloittanut Markkola oli Postiliiton Helsingin osaston puheenjohtaja 1949–1950, Postiliiton sihteeri 1951–1954, puheenjohtaja 1954–1977 ja kunniapuheenjohtaja 1977. Valtionvirkamiesten yhteisöjärjestön, sittemmin ensin Virkamiesten Yhteisjärjestö ja myöhemmin Virkamiesten ja Työntekijäin Yhteisjärjestö (VTY), varapuheenjohtaja hän oli 1958–1964 ja 1969–1977 ja puheenjohtaja 1965–1969. 
Markkola oli myös "Postimies"-lehden päätoimittaja 1953–1977. Hänellä oli lisäksi sekä kotimaisia että kansainvälisiä oman alansa luottamustehtäviä, Pohjoismaisen postimiesunionin sihteeristön jäsen hän oli 1954–1977 ja pääsihteeri 1961–1963 ja 1971–1974. Shakkia lapsesta asti harrastaneella Markkolalla oli myös shakkiliittojen luottamustehtäviä. Asessorin arvonimen Markkola sai 1972.
Amélie de Montchalin

Amélie de Montchalin (19. kesäkuuta 1985 Lyon, Ranska) on ranskalainen poliitikko ja taloustieteilijä, Eurooppa-asioiden valtiosihteeri maaliskuusta 2019 lähtien. Hän oli kansalliskokouksen jäsen vuosina 2017–2019.
Elämäkerta.
Syntynyt 19. kesäkuuta 1985 Lyonissa Valmistui HEC Parisista ja Harvard Kennedy Schoolista. Työskenteli Axassa ja BNP Paribasissa. Lähellä Juppetismon kiertorataa, vaikka hän ei liittynyt UMP/LR:n jäseneksi, hän liittyi La Republique en Marchean joulukuussa 2016. Hänet valittiin kansalliskokouksen kansanedustajaksi vuoden 2017 parlamenttivaaleissa Essonnen kuudennessa vaalipiirissä. Maaliskuussa 2019 hänet nimitettiin Eurooppa-asioiden valtiosihteeriksi.
Jean Castexin nimitettyä pääministeriksi heinäkuussa 2020 hänet nimitettiin muutos- ja julkishallinnon ministeriksi.
Durotrigit

Durotrigit ("Durotriges") olivat kelttiheimo, joka asui muinaisen Britannian Dorsetissa. Heidän läntisiä naapureitaan olivat dumnonit ja itäisiä belgit. Durotrigeilla ei ollut yhtä kuningasta, vaan heimo oli jakautunut paronikuntiin, joita hallitsivat itsenäiset ylimykset. Hengistbury Headissa oli kuitenkin rahapaja, mikä saattaa viitata jonkinlaiseen keskushallintoon. Durotrigien alueella oli poikkeuksellisen paljon vahvasti varustettuja mäkilinnoja. Näistä tunnetuin oli Dunum eli Dorsetin Hod Hill, jota roomalaiset sittemmin laajensivat.
Roomalaisaikaisia durotrigien kaupunkeja olivat Durnovaria (nykyinen Dorchester) ja Lindinis (nykyinen Ilchester), joissa oli mahdollisesti ympärysmuurit.
Maustekakku

Maustekakku on erään tyyppinen kahvikakku. Siihen käytetään joululeivonnaisille tyypillisiä mausteita, joita ovat kaneli, kardemumma ja inkivääri. Maustekakun perusaineksia ovat voi tai margariini, vehnäjauho, kananmuna ja fariinisokeri. Maustekakkua varten valmistetaan joskus erityistä jauhoseosta, jossa on mukana vehnäjauhoja, fariinisokeria, kananmunajauhetta ja ruismallasta.
Varjoja menneisyydestä

Varjoja menneisyydestä (tai Kissing Place – varjoja menneisyydestä, "The Kissing Place") on Tony Wharmbyn ohjaama yhdysvaltalainen televisiolle tehty jännityselokuva vuodelta 1990. Sen aikuispääosissa näyttelevät Victoria Snow, Michael Kirby ja Daniel Ogden Stiers sekä keskeisessä lapsiroolissa Nathaniel Moreau.
Juoni.
Nuori poika näkee painajaisia paikoista, joissa hän ei tiedä käyneensä. Selviää, että vanhemmilla on salaisuus, jonka takia he haluaisivat tappaa lapsensa ettei se paljastu. Poika alkaa epäillä syntyneensä toisella nimellä toisessa kaupungissa. Hän lähtee etsimään New Yorkista mystistä Kissing Placea ja saa matkakumppanikseen mallintöistä unelmoivan teinitytön.
Vastaanotto.
"Video-oppaassa" vuodelta 1994 Kari Hintikka luonnehtii elokuvaa perinteiseksi muistinmenetystrilleriksi kerrottuna lapsen näkökulmasta. Hän antoi elokuvalle kaksi tähteä viidestä, joka vastaa sanallista arviota ”keskinkertainen”. "Helsingin Sanomien" Mikael Fräntin mielestä televisioelokuva ei ole aivan huono, mutta liiat epäuskottavuudet alkavat loppua kohti häiritä.
Tiikerikakku

Tiikerikakku on kahvikakku, jossa on ruskeita raitoja. Se on perinteinen kuivakakku. Raidat saadaan tehtyä siten, että osa kakkutaikinasta otetaan toiseen astiaan kuin vaaleaksi jätettävä osa taikinasta ja sitten toiseen astiaan otettu osa värjätään ruskeaksi kaakaojauheella. Kaakaojauhetta lisättäessä lisätään myös kermaa. Kakkuvuokaan laitetaan ensin puolet vaaleasta taikinasta, sitten ruskea taikina ja päälle loppuosa vaaleasta taikinasta ja lopuksi taikinaa painellaan haarukalla kiertävin liikkein, jotta raidat muodostuvat aaltomaisiksi.
Suomen ja ruotsin kielissä kakun nimi viittaa tiikerin raidalliseen turkkiin, monissa muissa kielissä marmoriin tai marmorointiin, esim. , , .
Rosemarie

Rosemarie on saksalaislähtöinen naisen etunimi, joka koostuu osista Rose ja Marie. Sen englantilainen vastine on Rosemary.
Digi- ja väestötietoviraston mukaan Suomessa on toukokuuhun 2024 mennessä tilastoitu noin 130 Rosemarie-nimistä naista.
Nimipäivä.
Vuosina 1986–1992 Rosemariella oli Ruotsin almanakassa nimipäivä 2. heinäkuuta.
Slaavilaiset tanssit

Slaavilaiset tanssit op. 46 ja op. 72 ovat kaksi Antonín Dvořákin vuosina 1878 ja 1886 säveltämää tanssien sarjaa. Alun perin Dvořák sävelsi teokset pianoduetoiksi, mutta teki niistä pian myös orkesteriversiot.
Dvořák kirjoitti ensimmäisen sarjan (op. 46) saksalaisen musiikin kustantajan Fritz Simrockin innoittamana. Simrock oli ehdottanut Dvořákia säveltämään tanssikappaleita, jotka voisi soittaa pianoduettona ja jotka olisivat perinteisen böömiläisen musiikin innoittamia. Dvořák sävelsi ensimmäistä teosta varten kahdeksan tanssia. Teoksesta tuli niin suosittu, että kahdeksan vuotta myöhemmin Dvořák kirjoitti toisenkin kahdeksan tanssin sarjan (op. 72).
Intohimot jalavien alla

Intohimot jalavien alla ("Desire Under the Elms") on Delbert Mannin ohjaama yhdysvaltalainen romanttinen draamaelokuva vuodelta 1958. Se perustuu Eugene O’Neillin näytelmään "Intohimot jalavien varjossa". Kolmiodraaman pääosia näyttelevät Sophia Loren, Anthony Perkins ja Burl Ives.
Juoni.
Iäkäs leskimies (Ives) tuo kaupungista uuden verevän vaimon (Loren), johon maatilan perijäksi itsensä järjestellyt nuorin poika (Perkins) myös ihastuu.
Vastaanotto.
Elokuva kilpaili Cannesissa Kultaisesta palmusta ja tuotti Oscar-ehdokkuuden mustavalkokuvauksestaan.
Elokuva tuli Suomessa teattereihin helmikuussa 1959, ja se on esitetty Suomen televisiokanavilla syyskuussa 1994 (Yle TV1) ja joulukuussa 2005 (Yle TV2). Vuoden 1994 televisioesityksen alla "Helsingin Sanomien" Mikael Fränti piti elokuvaa pölyttyneenä ja asetelmallisena filmiversiona O’Neillin näytelmästä, jossa isä ja poika kamppailevat samasta naisesta. ”Sophia Loren ei sopinut amerikkalaisiin studiofilmeihin. Silti hän on Delbert Mannin kankeasti ohjaaman mustavalkoisen elokuvan ainut ilonpilkahdus.”
Igor Talkov

Igor Vladimirovitš Talkov (4. marraskuuta 1956 Gretsovka, Tulan alue, Neuvostoliitto – 6. lokakuuta 1991 Pietari, Neuvostoliitto) on neuvostoliittolainen rock-muusikko, laulaja-lauluntekijä, kitaristi, näyttelijä ja kirjailija.
Jääkiekon maailmanmestaruuskilpailut 2024 – Lohko B

Jääkiekon maailmanmestaruuskilpailujen 2024 B-lohkossa pelasivat Yhdysvallat, Saksa, Ruotsi, Slovakia, Latvia, Ranska, Kazakstan ja Puola.
Sarjataulukko.
&lt;section begin="blohko"/&gt;&lt;section end="blohko"/&gt;
"Mainitut kellonajat ovat paikallista aikaa (UTC+2)."
Mefluididi

Mefluididi (C11H13N2O3F3) on aromaattisiin sulfonamideihin kuuluva orgaaninen yhdiste. Yhdistettä voidaan käyttää rikkaruohomyrkkynä.
Ominaisuudet, valmistus ja käyttö.
Huoneenlämpötilassa mefluididi on väritöntä kiteistä ainetta. Yhdiste liukenee vain niukasti veteen ja paremmin esimerkiksi metanoliin, asetoniin ja etyyliasetaattiin. Aine säätelee kasvien kasvua estämällä solunjakautumista ja siten estäen meristeemin kasvua. Myös siementen kehittyminen estyy.
Mefluididia valmistetaan nitraamalla 2,4-ksylidiiniä ja pelkistämällä nitroryhmä aminoryhmäksi. Seuraavassa vaiheessa yhdiste reagoi asetyylikloridin tai etikkahappoanhydridin kanssa muodostaen amidin. Viimeinen vaihe on reaktio trifluorimetaanisulfonyylikloridin kanssa.
Mefluididia käytetään rikkaruohomyrkkynä esimerkiksi soijaviljelmillä. Sitä käytetään myös säätelemään nurmikoiden ja koristekasvien kasvua tai kasvattamaan sokeriruo'on sokeripitoisuutta. Ainetta ei ole hyväksytty Euroopan unionin alueella, mutta sitä käytetään esimerkiksi Yhdysvalloissa ja Brasiliassa.
Sport &amp; Spa Hotel Vesileppis

Sport &amp; Spa Hotel Vesileppis on Leppävirralla sijaitseva kylpylä-hotelli. Hotellin yhteydessä toimii muun muassa Leppävirran jäähalli. Hotelli on toiminut Leppävirralla vuodesta 1975, ja kylpylä rakennettiin sen yhteyteen vuonna 1993.
Léonce Élie de Beaumont

Jean Baptiste Léonce Élie de Beaumont (1798–1874) oli ranskalainen geologi. Hän oli vuodesta 1853 Ranskan tiedeakatemian vakinainen sihteeri. Hän valmisti yhdessä P. A. Dufrénoyn kanssa Ranskan geologisen kartan mittakaavaan 1:500 000 ja siihen selityksen 1840–1842. Hän julkaisi myös vuorijonojärjestelmän, joka perustuu vuorijonojen pääsuuntaan. Siinä esitetään teoria, että samansuuntaiset vuorijonot ovat nousseet samoihin aikoihin ja että niiden nouseminen on yhteydessä maan jatkuvaan jäähtymiseen.
Iryna Friz

Iryna Vasylivna Friz (; s. 25. syyskuuta 1974) on ukrainalainen poliitikko, joka toimi vuosina 2018–2019 Ukrainan veteraaniasiain ministerinä.
Friz syntyi Jevpatorijassa Krimillä. Hän valmistui vuonna 2003 Kansallisesta kuvataide- ja arkkitehtuuriakatemiasta. Vuosina 2003–2005, 2006–2007 ja 2012–2014 hän toimi kansanedustaja Petro Porošenkon avustajana. Vuosina 2008–2013 hän toimi asiantuntijana Ukrainan kansallispankin hallitukselle. Vuonna 2014 hän työskenteli presidentin kansliassa.
Vuoden 2014 parlamenttivaaleissa Friz valittiin Ukrainan parlamenttiin Verh’ovna Radaan Petro Porošenkon bloki listan 30. ehdokkaana. Vuonna 2018 hänet nimitettiin veteraaniasiaim ministeriksi, jona hän toimi vuoteen 2019 asti. Vuoden 2019 parlamenttivaaleissa hänet valittiin parlamenttiin Euroopan solidaarisuus -puolueen listan 13. ehdokkaana.
Gotler

Gotler, gouter, tai kinkkumakkara on sianlihasta valmistettu leikkelemakkara. Sille on tunnusomaista vaaleasta makkaramassasta erottuvat kinkunpalat. Muiden kuin Atrian valmistamaa samankaltaista makkaraa myydään nimellä gouter tai kinkkumakkara.
Atria alkoi valmistaa gotleria vuonna 1953. Gotler on suojattu tavaramerkki, mutta sanaa käytetään myös yleisemmin kinkkumakkarasta. Leikkelemakkaroiden valikoima oli suomalaisissa kaupoissa pieni vielä 1980-luvulla. Vaihtoehtoja oli puolisen tusinaa, kuten gotler, lauantaimakkara ja meetvursti. Atrian mukaan klassikot gotler ja lauantaimakkara ovat olleet myyntitilastojen kärjessä yhä 2010-luvulla.
Gotlerin kyljessä oli 1960-luvulla merkintä, joka kertoi sen olevan valvottu takuutuote. Uutena käytäntönä myös valmistusaineet kerrottiin tuoteselosteena.
Jahtimakkaraa lihaisamman gotlerin lihapitoisuus on yleensä 68%. Gotlerin valmistusaineita ovat tyypillisesti sianliha, vesi, kinkku, suola, kamara ja perunakuitu sekä lisäaineina muun muassa säilöntäaine natriumnitriitti. Se sisältää 19 % rasvaa ja 11 % proteiinia.
Atria myy myös Gouter-nimistä makkaraa, johon käytetään sianlihan ohella siipikarjan lihaa.
Vivianne

Vivianne on naisen etunimi. Se on muunnos latinalaisesta nimestä Viviana, jonka pohjana on sana ’eläväinen’ ("vivus"). Koska Vivianne muistuttaa nimeä Marianne, se on toisinaan hahmotettu myös Vivin ja Annen yhdistelmäksi.
Digi- ja väestötietoviraston mukaan Suomessa on toukokuuhun 2024 mennessä tilastoitu noin 110 Viviannea.
Nimipäivät.
Vivianne-nimi sisältyy Ruotsin almanakkaan. Nykyään nimipäivä on sen mukaan 20. helmikuuta. Aikaisemmat nimipäivät olivat 29. lokakuuta (vuosina 1986–1992) ja 5. toukokuuta (vuosina 1993–2000).
Sara Gómez

Sara Gómez Yera (8. marraskuuta 1942 Guanabacoa – 2. kesäkuuta 1974 Havanna) oli kuubalainen elokuvaohjaaja ja -käsikirjoittaja.
Gómez opiskeli kirjallisuutta, pianonsoittoa ja etnografiaa. Hän työskenteli toimittajana ennen siirtymistään elokuvien pariin. Gómezista tuli vuonna 1959 perustetun Instituto de Arte e Industria Cinematográficosin (ICAIC) ensimmäinen kuubalainen naisohjaaja. Hän työskenteli siellä Jorge Fragan, Tomás Gutiérrez Alean ja Agnès Vardan avustavana ohjaajana. Hän yhdisteli dokumenttia ja fiktiota työssään, jossa toi esiin muun muassa marginalisoituja ihmisiä ja orjuutta. Gómez oli taustaltaan afrokuubalainen. Hänen lyhyiden dokumenttiensa joukossa ovat "La otra isla" (1968), "Una isla para Miguel" (1968) ja "Sobre horas extras y trabajo voluntario" (1973). Gómez teki myös omaelämäkerrallisen dokumentin "Guanabacoa, crónica de mi familia" (1966). Hänen ensimmäinen ja ainoa täyspitkä elokuvansa oli "Tietyllä tavalla" (1974). Gómez kuoli vaikean astmakohtauksen aiheuttamaan hengitysvajaukseen 31-vuotiaana. "Tietyllä tavalla" saatettiin loppuun hänen kuolemansa jälkeen ja esitettiin ensimmäisen kerran vuonna 1977.
Iratxe García

Iratxe García Pérez (s. 7. lokakuuta 1974 Barakaldo) on espanjalainen sosialistisen työväenpuolueen poliitikko.
García suoritti sosiaalityön diplomin vuonna 1995 ja työskenteli sosiaalityössä ennen poliittisen uransa aloittamista paikallistasolla. Vuosina 2000–2004 hän oli Espanjan edustajainhuoneen jäsen. Vuonna 2004 García valittiin ensimmäisen kerran Euroopan parlamentin jäseneksi. Kesäkuussa 2019 hänestä tuli Euroopan parlamentin sosialistien ja demokraattien ryhmän puheenjohtaja.
Vasyl Maljuk

Vasyl Maljuk (, s. 28. helmikuuta 1983) on ukrainalainen kenraaliluutnantti, joka on toiminut Ukrainan turvallisuuspalvelun eli SBU:n päällikkönä heinäkuusta 2022.
Elämäkerta.
Nuoruus.
Vasyl Maljuk syntyi 28. helmikuuta 1983 Korostyšivissa Žytomyrin alueella tuolloisessa Neuvostoliiton Ukrainan neuvostotasavallassa.
Ura turvallisuuspalvelussa.
Maljuk aloitti uransa Ukrainan turvallisuuspalvelussa (SBU) 2001. Hänet palkittiin toiminnasta vuonna 2014 puhjenneen Itä-Ukrainan sodan Venäjän tukemia kapinallisia vastan. Tammikuussa 2020 hänestä tuli turvallisuuspalvelun korruption ja järjestäytyneen rikollisuuden vastaisen osaston varapäällikkö. Maaliskuussa samana vuonna hän eteni edelleen turvallisuuspalvelun 1. varapäälliköksi, sekä korruption ja järjestäytyneen rikollisuuden vastaisen osaston päälliköksi. Tuolloin koko turvallisuuspalvelua johti Ivan Bakanov. Maljuk ja toinen Bakanovin alainen varapäällikkö erotettiin tehtävistään heinäkuussa 2021. Presidentti Volodymyr Zelenskyin hallinto oli arvostellut turvallisuuspalvelun toimintaa ja presidentin neuvonantaja Myh’ailo Podoljak liitti erottamiset etenkin vaikeuksiin hillitä salakuljetusta. Kansalaisjärjestö TsPK oli ehdottanut jopa Maljukin johtaman osaston lakkauttamista.
Turvallisuuspalvelun päällikkönä.
16. helmikuuta 2022 Maljuk nimitettiin sisäministeri Denys Monastyrskyin varaministeriksi. Venäjä aloitti kuitenkin suuremman kaavan hyökkäyksen Ukrainaan vain paria päivää myöhemmin, jolloin Maljuk erotettiin sisäministeriöstä ja hän palasi turvallisuuspalveluun. Maaliskuussa 2022 hänestä tuli jälleen turvallisuuspalvelun varapäällikkö. Presidentti Zelenskyi erotti yllättäen vielä tuolloin palvelua johtaneen Ivan Bakanovin 17. heinäkuuta 2022 ja Maljuk nimitettiin hänen tilalleen seuraavana päivänä. Bakanovia syytettiin alisuoriutumisesta. 1. joulukuuta samana vuonna Maljuk ylennettiin kenraalimajuriksi ja 6. tammikuuta 2024 kenraaliluutnantiksi.
Maljukin mukaan hänen johtamansa SBU on toteuttanut Venäjälle siirtyneiden Venäjän kanssa yhteistyötä tehneiden ukrainalaisten ja sotaa tukevien venäläisten salamurhia. Maljuk on maininnut itse esimerkkinä tästä toiminnasta Vladimir Putinin liittolaisena tunnetun Aleksandr Duginin epäonnistuneen salamurhayrityksen autopommilla 20. elokuuta 2022. SBU on tehnyt hänen alaisuudessaan myös drooni-iskuja, joiden kohteena ovat olleet esimerkiksi venäläiset öljynjalostamot ja Mustanmeren laivasto. Maljukin mukaan SBU oli myös Krimin sillan räjäytyksen takana lokakuussa 2022. Venäläiset pyysivät Ukrainaa pidättämään Maljukin ja luovuttamaan hänet Venäjälle "terroristi-iskujen" takia liittäen hänet myös Moskovan joukkoampumiseen maaliskuussa 2024, josta vastuun oli kuitenkin ottanut terroristijärjestö Isis-K.
10. toukokuuta 2024 Ukrainan viranomaiset sanoivat paljastaneensa Venäjän turvallisuuspalvelu FSB:n ryhmän Ukrainassa, jonka tarkoituksena oli salamurhata presidentti Zelenskyi ja hänen ohellaan Maljuk.
Valtakunnan veljeskunta

Valtakunnan veljeskunta () oli Walter Rauschenbuschin vuonna 1892 kokoama ja kahdenkymmenenvuoden ajan kokoontunut toimintaryhmä, jotka pyrkivät edistämään sosiaalista oikeudenmukaisuutta edistävää toimintaohjelmaa amerikkalaisen kirkon elämässä. Baptistipapeista koostunut ryhmittymä kokoontui Hudsonin Marlboroughissa. Veljeskunta oli omistautunut hengellisen ihanteen toteuttamiselle yhteiskuntajärjestyksessä. 
Valtakunnan veljeskunta oli ensimmäinen vaikutusvaltainen liberaaliteologien sananlevitysryhmä. Ryhmän jäsenet toimivat ristiretkeläisinä, jotka omalla esimerkillään todistivat liberaaliteologiaa kirkossaan, seurakunnassaan ja paikallisyhteisössään ja rohkaisivat toisiaan oma-aloitteiseen yhteiskunnalliseen uudistustyöhön.
Teologinen perusta.
Valtakunnan veljeskunta pyrki palauttamaan Jumalan maanpäällisen valtakunnan ihanteen kirkon ajatteluun ja sen käytännön toteuttamiseen. Ryhmä seurasi Pyhän Fransiskuksen ja Jesuiittojen esimerkkiä.
Ahmed Ghailani

Ahmed Khalfan Ghailani (s. 1974 Sansibar) on tansanialainen al-Qaidassa toiminut terroristi. Hänet tuomittiin Yhdysvalloissa elinkautiseen vankeusrangaistukseen ilman armahdusmahdollisuutta osallisuudestaan Yhdysvaltain suurlähetystöihin vuonna 1998 kohdistettuihin pommituksiin Keniassa ja Tansaniassa. Ghailani kuului FBI Most Wanted Terrorists -listalle.
Ghailani pakeni Kenian ja Tansanian iskuja edeltäneenä päivänä väärennetyillä asiakirjoilla Nairobista Pakistaniin. Hänen on kerrottu toimineen Osama bin Ladenin kokkina ja henkivartijana. Ghailani pidätettiin heinäkuussa 2004 Pakistanissa, josta hänet siirrettiin Guantanamo Bayn vankileirille syyskuussa 2006. Kesäkuussa 2009 hänet siirrettiin ensimmäisenä Guantanamo Bayn vankina Yhdysvaltoihin syytteeseen asettamista varten. Tapaus käsiteltiin siviilioikeudessa. 25. tammikuuta 2011 Ghailani sai elinkautisen tuomion ilman armahdusmahdollisuutta. Langettava tuomio tuli salaliitosta hallintorakennusten tuhoamiseksi. Muut syytteet muun muassa 224:stä murhasta hylättiin. Ghailanin katsottiin osallistuneen pommi-iskujen onnistumisen kannalta keskeisen välineistön hankintaan. Hänellä oli pommin ainesosia myös asunnossaan. Puolustuksen mukaan Ghailania kidutettiin ensin CIA:n pidätyskeskuksessa Pakistanissa ja sitten Guantanamo Bayssa, mutta tämä ei vaikuttanut oikeuden arvioon.
Ghailani valitti tuomiostaan, koska katsoi oikeuttaan nopeaan oikeudenkäyntiin rikotun. Tuomio päätettiin pitää voimassa vuonna 2013. Ghailani suorittaa elinkautista rangaistustaan supermax-vankilassa ADX Florencessa Coloradossa.
Gyula Benczúr

Gyula Benczúr (1844 Nyíregyháza – 16. heinäkuuta 1920 Dolány) oli unkarilainen taidemaalari. Hän oli müncheniläisen Carl Theodor von Pilotyn oppilas. Hän maalasi opettajansa edustamaan tyyliin teoksia, joiden aiheet ovat Unkarin historiasta. Myöhemmin, 1890-luvulla, hänestä tuli suosittu ylhäisten piirien muotokuvamaalari. Hänen voimakas koloristinen käsittelynsä toi hänelle Unkarin taiteilijoiden keskuudessa paljon kannatusta ja oppilaita.
Kap Verden kansalliskokous

Kap Verden kansalliskokous () on Kap Verden yksikamarinen lainsäädäntöelin. Se koostuu 72 jäsenestä, jotka valitaan viiden vuoden välein.
Nykyinen perustuslaki hyväksyttiin 1990-luvun alussa, mitä ennen PAICV oli ainoa sallittu puolue. Monipuoluejärjestelmän myötä valta on vaihdellut vasemmistolaisen PAICV:n ja porvarillisen Demokratialiikkeen ("Movimento para a Democracia", MpD) välillä.
Vaalitapa.
Kansalliskokoukseen valitaan yhteensä 72 edustajaa, joista 66 valitaan Kap Verdessä sijaitsevista vaalipiireistä ja kuusi paikkaa on varattu diasporassa asuvien kapverdeläisten valitsemille edustajille. Paikat jaetaan puolueiden kesken suhteellisesti noudattaen D’Hondtin menetelmää. Puolueiden ehdokaslistoilla yhden sukupuolen osuus ei saa ylittää 60 prosenttia. Äänioikeus- ja ehdolleasettumisikäraja on 18 vuotta. Äänestyspakkoa ei ole.
Historia.
Kap Verden ensimmäiset demokraattiset monipuoluevaalit järjestettiin vuonna 1991. Ne voitti oppositiossa ollut oikeistolainen Demokratialiike, joka sai 56 paikkaa tuolloiseen 79-paikkaiseen kansalliskokoukseen. Seuraavien, vuoden 1996 vaalien yhteydessä kansanedustajien määrä väheni nykyiseen 72:een. Demokratialiike säilytti enemmistönsä saavuttaen 50 paikkaa. Vuonna 2001 PAICV palasi valtaan saatuaan 40 paikkaa, ja se säilytti enemmistönsä myös kaksissa seuraavissa vaaleissa. Vuonna 2016 valtaan nousi jälleen Demokratialiike.
Viimeisimmät vaalit.
Viimeisimmät vaalit järjestettiin 18. huhtikuuta 2021. Pääministeri Ulisses Correia e Silvan johtama Demokratialiike menetti kaksi paikkaa, mutta säilytti 38 paikallaan enemmistön. Toinen pääpuolue PAICV sai 30 paikkaa ja Kap Verden itsenäinen ja demokraattinen unioni (UCID) neljä paikkaa. Se on toistaiseksi paras muun kuin PAICV:n tai Demokratialiikkeen saavuttama tulos. Äänestysprosentti oli 57,5.
Työskentely.
Kansalliskokous valitsee pääministerin, ja presidentti nimittää loput ministerit pääministerin ehdotuksesta. Heidän on oltava kansanedustajia. Hallituksen on nautittava kansalliskokouksen luottamusta. Kap Verden presidentti voi halutessaan hajottaa kansalliskokouksen.
Säännöllisiä täysistuntoja järjestetään lokakuusta heinäkuuhun. Pysyviä valiokuntia on viisi.
Kansalliskokouksen säätämät lait menevät presidentin vahvistettaviksi. Mikäli hän kieltäytyy, aloite palaa parlamenttiin, joka voi hyväksyä lain ilman presidentin vahvistusta.
Kansalliskokouksella on rajoittamaton valta päättää valtion budjetista.
Joel Määttä

Joel Määttä (s. 6. heinäkuuta 2002 Helsinki) on suomalainen jääkiekkoilija, joka pelaa SM-liigajoukkue Turun Palloseurassa. Hän toimii joukkueen varakapteenina. Määttä on pelipaikaltaan keskushyökkääjä, mutta hän osaa pelata myös laidassa.
Ura.
Seuraura.
Määttä on Jokereiden kasvatti. Sioux City Musketeers varasi hänet 116. pelaajana USHL:n varaustilaisuudessa 2018. Määttä pelasi kauden 2018–2019 pääasiassa Jokereiden A-nuorissa, mutta osan kaudestaan myös B-nuorissa, jossa hän voitti Suomen-mestaruuden. Kaudeksi 2019–2020 Määttä siirtyi hänet vuotta aiemmin varanneeseen Musketeersin USHL-joukkueeseen, jossa hän pelasi kaksi kautta.
Vuodet 2021–2025 Määttä kävi Vermontin yliopistoa. Edmonton Oilers varasi hänet seitsemännellä kierroksella 222. pelaajana . Toisena yliopistovuotenaan (sophomore) 2022–2023 Määttä nousi Vermontin varakapteeniksi. Viimeisenä vuotenaan (senior) 2024–2025 hän toimi joukkueen kapteenina. Hän voitti Vermontin sisäisen syöttö- (18) ja pistepörssin (27).
Kaudeksi 2025–2026 Määttä siirtyi kaksivuotisella sopimuksella SM-liigajoukkue Turun Palloseuraan (TPS). Joukkueen apuvalmentajana toimii hänelle alle 20-vuotiaiden maajoukkueesta tuttu Mikko Koivu. Määttä nimettiin TPS:n varakapteeniksi. Hän teki liigadebyyttinsä runkosarjan avauskierroksella 9. syyskuuta 2025 vieraissa Hämeenlinnan Pallokerhoa vastaan. Määttä merkittiin heti TPS:n ykkössentteriksi, ja hänen laitureinaan pelasivat Eetu Päkkilä ja Kasper Pikkarainen. Ottelussa hän sai jääaikaa 18 minuuttia ja 29 sekuntia. Määttä teki myös liigauransa avausmaalin ylivoimalla. Tasakentällisin hänelle merkittiin teholukema –1, ja hän voitti 25 aloituksestaan 66,7 prosenttia. Ottelu eteni voittomaalikilpailuun, jossa Määttä ratkaisi maalillaan TPS:lle 3–2-voiton. Hannu Savolainen valitsi hänet ottelun ykköstähdeksi.
Maajoukkueura.
Määttä pelasi vuoden 2022 alle 20-vuotiaiden MM-kilpailuissa, joissa hän voitti hopeaa. Hänet valittiin alkulohkon ottelussa Slovakiaa vastaan Suomen ottelun parhaaksi pelaajaksi.
Lisäksi Määttä pelasi vuoden 2019 alle 18-vuotiaiden Hlinka Gretzky Cupissa. Hän edusti Suomea myös vuoden 2018 World U-17 Hockey Challengessa, jossa joukkue voitti hopeaa. Seuraavana vuonna, 2019, Määttä toimi joukkueen varakapteenina ja voitti pronssia Euroopan nuorten olympiafestivaaleilla. Yhteensä hän on pelannut 16 nuorten ja 46 poikien maaottelua.
Pelityyli.
TPS:n apuvalmentaja Mikko Koivun mukaan Määttä on eteenpäin pyrkivä ja klassinen kahden suunnan keskushyökkääjä, joka pystyy pelaamaan myös laidassa. Koivun mukaan hän on tunnollinen niin puolustus- kuin hyökkäyssuuntaankin sekä varmasti hyvä joukkuekaveri ja valmennukselle myös helppo valmennettava. Määttä on kuvaillut itseään myös voimahyökkääjäksi, joka käyttää kokoaan, ottaa aloituksia ja pelaa alivoimaa. Hän on maininnut kehityskohteekseen puolustuspään sijoittumisen.
Ulisses Correia e Silva

José Ulisses Correia e Silva (s. 4. kesäkuuta 1962 Praia) on kapverdeläinen poliitikko ja Demokratialiike-puolueen puheenjohtaja, joka on toiminut maansa pääministerinä vuodesta 2016. Tätä ennen hän oli Praian kaupunginvaltuuston puheenjohtaja. Hän valmistui Lissabonin teknillisestä yliopistosta talous- ja yrityshallinnon linjalta vuonna 1988 ja työskenteli sen jälkeen jonkin aikaa pankkialalla. Vuosituhannen vaihteessa hänet valittiin kansalliskokoukseen ja hänestä tuli valtiovarainministeri.
Jakten (vuoden 1959 elokuva)

Jakten on norjalainen Erik Løchenin käsikirjoittama ja ohjaama mustavalkoinen elokuva vuodelta 1959. Se kertoo linnunpyyntimatkalla tapahtuvasta kolmiodraamasta ja herätti omana aikanaan huomiota kokeellisella kerrontatavallaan, joka sai sen muistuttamaan dokumenttielokuvaa. Pääosia näyttelivät Rolf Søder, Tor Stokke ja Bente Børsum. Elokuva oli ehdolla Cannesin elokuvajuhlilla vuonna 1960.
Erik Løchen

Erik Løchen (22. toukokuuta 1924 Oslo – 13. tammikuuta 1983 Oslo) oli norjalainen elokuvaohjaaja ja jazzmuusikko.
Løchenin aloittamat oikeustieteen opinnot Oslon yliopistossa keskeytyivät toisen maailmansodan aikana, kun saksalaiset miehittivät Norjan ja sulkivat yliopiston. Hän yritti paeta Ruotsiin, mutta jäi kiinni ja joutui vankileirille, mistä vapautui noin puolen vuoden kuluttua. Sodan viime vaiheissa hän osallistui vastarintaliikkeen toimintaan.
Sodan jälkeen Løchen elätti itsensä esittämällä jazzmusiikkia. Elokuvan pariin hän siirtyi 1950-luvun alussa ja teki aluksi dokumentti- ja mainoselokuvia. Vuonna 1959 tuli ensi-iltaan hänen ensimmäinen draamaelokuvansa "Jakten". Sen kokeellinen, Bertolt Brechtiltä innoitteita saanut kerrontatapa herätti huomiota ja elokuva sai hyvän vastaanoton, vaikka ei noussutkaan yleisömenestykseksi. Seuraavan draamaelokuvansa, "Motforestilling", Løchen julkaisi vuonna 1972. Se otti kantaa yhteiskunnan lisääntyvää valvontaa vastaan. Lisäksi hän teki käsikirjoituksen kahteen Jan Erik Düringin ohjaamaan elokuvaan. Vuosina 1981–1983 Løchen toimi Norsk Filmin taiteellisena johtajana.
Løchen

Løchen on seuraavien norjalaisten henkilöiden sukunimi:
764 (liike)

764 on hajautetusti nettiyhteisöissä toimiva verkosto, joka harjoittaa varsinkin alaikäisten kiristämistä alastonkuvilla ja -videoilla. Se on Anti-Defamation Leaguen mukaan omaksunut erityisesti estetiikan ja symboliikan osalta vaikutteita Order of Nine Anglesilta. Anti-Defamation Leaguen mukaan toiminta ei kuitenkaan ole yhtä voimakkaasti ideologista kuin Order of Nine Anglesin.
764:n perusti 15-vuotias Bradley Cadenhead Texasin Stephenvillestä vuonna 2021. Liikkeen nimi tulee Stephenvillen postinumeroiden 76401 ja 76402 alkuosista. Cadenhead tuomittiin myöhemmin lapsipornon tuotannosta ja levityksestä 80 vuoden vankeusrangaistukseen. Hän väitti Minecraftissa tavatun toisen henkilön auttaneen häntä liikkeen perustamisessa, mutta tätä henkilöä ei ole tunnistettu. 764 on myöhemmin jakautunut moniin haaroihin. Vastaavista netin rikollisverkostoista käytetään yhteisnimitystä The Community.
764-liikkeeseen identifioituneet toimijat ovat olleet enimmäkseen alaikäisiä. He ovat hankkineet muilta alaikäisiltä seksuaalista aineistoa muun muassa rakkauspommituksella. Liikkeen sisällä hyväksikäyttäjä on saanut sitä enemmän arvostusta, mitä äärimmäisempiä ja nöyryyttävämpiä tekoja hän on saanut uhrit tekemään. Seksuaalisten kuvien ja videoiden lähettämisen lisäksi hyväksikäyttäjät ovat kannustaneet muun muassa itsetuhoisten tekojen (varsinkin viiltelyn) tekemiseen ja videoimiseen sekä syömishäiriökäyttäytymiseen. Alaikäisten uhrien kuvista, videoista, yksityisviesteistä ja henkilökohtaisista tiedoista koottuja digitaalisia kokoelmia kutsutaan lorebookeiksi, joiden jakamisella uhkailemalla on painostettu uhreja vaikenemaan hyväksikäytöstä. 764 on toiminut muun muassa Discordissa ja Telegramissa. Liikkeen nimissä on julkaistu opaskirjoja, kuten "Sextortion Handbook".
764 on Anti-Defamation Leaguen mukaan merkittävin niin kutsuttua The Communitya edustava liike, mutta samankaltaisiin liikkeisiin kuuluvat muiden muassa No Lives Matter ja Maniac Murder Cult. No Lives Matter on keskittynyt kannustamaan väkivaltarikoksiin ja niiden videointiin. Vastaavat äärimmäiset nettiyhteisöt ovat liittyneet useisiin teini-ikäisten tekemiin väkivaltarikoksiin, jopa murhiin eri maissa.
Axel Landén

Axel Josef Landén (s. 29. maaliskuuta 2005 Jönköping, Ruotsi) on ruotsalainen jääkiekkopuolustaja, joka pelaa SM-liigajoukkue Turun Palloseurassa. Hän laukoo oikealta.
Ura.
Seuraura.
Landén on HV71:n kasvatti. Hän oli kaudella 2021–2022 Edvin Nilssonin kanssa J18 Nationellissa joukkueensa tehokkain puolustaja tehoilla 4+7=11. Kaudella 2022–2023 Landén oli kymmenellä osumallaan HV71:n J20-joukkueen eniten maaleja tehnyt puolustaja.
San Jose Sharks varasi Landénin viidennellä kierroksella 130. pelaajana . Kaudella 2023–2024 hän toimi HV71:n J20-joukkueen kapteenina. Landén debytoi kauden aikana myös SHL:ssä, jossa hän pelasi 35 runkosarjaottelua ilman tehopisteitä. Landén teki SHL-debyyttinsä runkosarjan toisella kierroksella 21. syyskuuta 2023 Färjestadia vastaan. Hänet merkittiin HV71:n seitsemänneksi puolustajaksi. Marraskuussa Landén teki seuran kanssa kevääseen 2025 ulottuvan SHL-sopimuksen. Kesäkuussa 2024 HV71 lainasi hänet alustavasti koko kauden 2024–2025 kattavalla sopimuksella sarjatasoa alemmas HockeyAllsvenskan-joukkue Oskarshamniin, jossa Landén pelasi 45 runkosarjaottelua tehopistein 2+6=8 ja kahdeksan pudotuspeliottelua ilman tehopisteitä. Hän pelasi kauden aikana myös neljä SHL-ottelua HV71:ssä ilman tehopisteitä. Allsvenskan-kauden jälkeen huhtikuussa 2025 Landén siirtyi amatööritryout-sopimuksella AHL-joukkue San Jose Barracudaan, jossa hän pelasi kaksi runkosarjaottelua ilman tehopisteitä.
Kaudeksi 2025–2026 Landén siirtyi vuoden mittaisella sopimuksella SM-liigajoukkue Turun Palloseuraan.
Maajoukkueura.
Landén pelasi alle 18-vuotiaiden MM-kilpailuissa vuonna 2023, jolloin hän toimi Ruotsin varakapteenina ja voitti hopeaa. Landén pelasi myös alle 18-vuotiaiden Hlinka Gretzky Cupissa vuonna 2022, jolloin hän toimi joukkueensa varakapteenina ja voitti hopeaa. Landén edusti Ruotsin alle 18-vuotiaiden maajoukkuetta myös World Junior A Challengessa vuonna 2022, jolloin hän toimi joukkueen varakapteenina ja voitti pronssia. Yhteensä Landén on pelannut 18 nuorten ja 26 poikien maaottelua.
Pelityyli.
Landén on kuvaillut olevansa kahden suunnan puolustaja, jonka vahvuudet ovat puolustuspäässä. Hän tykkää omien sanojensa mukaan pelata fyysisesti, yksinkertaisesti ja kovaa omassa päässä sekä auttaa joukkuetovereita olemaan parempia ja tukea hyökkäyksiä viemällä peliä nopeasti kohti hyökkäysaluetta.
516 Amherstia

516 Amherstia (A903 SG) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
517 Edith

517 Edith (A903 SK) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
518 Halawe

518 Halawe (A915 TP) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
519 Sylvania

519 Sylvania (A903 UJ) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
520 Franziska

520 Franziska (A903 UK) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
521 Brixia

521 Brixia (A904 AE) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
522 Helga

522 Helga (A904 AF) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
523 Ada

523 Ada (A904 BA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
524 Fidelio

524 Fidelio (A904 ED) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
525 Adelaide

525 Adelaide (A908 UJ) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
526 Jena

526 Jena (A904 EE) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
527 Euryanthe

527 Euryanthe (A904 FC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
528 Rezia

528 Rezia (A904 FA) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
529 Preziosa

529 Preziosa (A904 FB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
530 Turandot

530 Turandot (A904 GB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
531 Zerlina

531 Zerlina (A904 GC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
533 Sara

533 Sara (A904 HC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Kersantti Pippuri

Kersantti Pippuri on Vilperin Perikunnan albumi, joka on julkaistu vuonna 1994 AXR-levymerkillä.
Vapauttakaa Johnny

Vapauttakaa Johnny on Vilperin Perikunnan albumi, joka on julkaistu vuonna 1995 AXR-levymerkillä.
Huone täynnä kamaa

Huone täynnä kamaa on Vilperin Perikunnan albumi, joka on julkaistu vuonna 2000 Megamania-levymerkillä (Johanna Kustannus).
534 Nassovia

534 Nassovia (A904 HD) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
535 Montague

535 Montague (A904 JE) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
536 Merapi

536 Merapi (A904 JF) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
537 Pauly

537 Pauly (A904 NB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
538 Friederike

538 Friederike (A904 OA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Felix Gall

Felix Gall (s. 27. helmikuuta 1998 Nußdorf-Debant, Tiroli) on itävaltalainen maantiepyöräilijä. Hän on menestynyt etenkin etappikilpailuissa ja mäkisessä maastossa ajettaessa. Hän aloitti ammattilaisuransa Team Sunwebin kehitysjoukkueessa vuosina 2017–2019, kilpaili saman tallin ykkösjoukkueessa vuosina 2020–2021 ja on vuodesta 2022 edustanut ranskalaistallia, nimeltään nyt Decathlon AG2R La Mondiale Team.
Gall voitti junioreiden maantieajon maailmanmestaruuden vuonna 2015. Hän voitti Courcheveliin päättyneen 17. etapin Ranskan ympäriajossa 2023 hieman yli puolen minuutin erolla Simon Yatesiin
Saavutuksia.
Lähteet: Pro Cycling Stats, First Cycling
Junioreiden maantieajon Itävallan-mestaruus
EM-kilpailut, junioreiden aika-ajossa neljäs
MM-kilpailut, junioreiden maantieajossa kultaa
Tf GD Dorigo MO Biemmereti MO Cristiano Floriani MO Ferramenta Mazzero, voitto
Le Tour de Savoie Mont Blanc, nuorten kilpailun voitto
Istrian Spring Trophy, kokonaiskilpailun ja 2. etapin voitto
Mercan'Tour Classic Alpes-Maritimes, toinen
Sveitsin ympäriajo, 4. etapin voitto
Ranskan ympäriajo, kokonaiskilpailussa kahdeksas, mäkikirikilpailussa toinen, nuorten kilpailussa kolmas, 17. etapin voitto, 20. etapilla toinen, 5. etapilla kolmas
Ranskan ympäriajo, kokonaiskilpailussa 14:s
Sveitsin ympäriajo, kokonaiskilpailussa neljäs
Ranskan ympäriajo, kokonaiskilpailussa viides
Espanjan ympäriajo, kokonaiskilpailussa kahdeksas
Tobias Halland Johannessen

Tobias Halland Johannessen (s. 23. elokuuta 1999 Drøbak) on norjalainen maantiepyöräilijä. Hän on menestynyt etenkin etappikilpailuissa ja mäkisessä maastossa ajettaessa. Hän on edustanut koko ammattilaisuransa, vuodesta 2021, norjalaista Uno-X Mobility -tallia. Myös hänen kaksoisveljensä Anders Halland Johannessen ajaa samassa joukkueessa. 
Johannessen voitti Tour de l'Avenirin kokonaiskilpailun vuonna 2021 seitsemän sekunnin erolla Carlos Rodrígueziin.
Johannessen on kilpaillut myös maastopyöräilyssä ja cyclocrossissa. Maastopyöräilyssä hän oli alle 23-vuotiaiden MM-kilpailuissa olympiamatkalla 40:s vuonna 2018 ja cyclocrossissa saman ikäluokan EM-kilpailuissa 18:s kaudella 2018–2019.
Saavutuksia.
Lähteet: Pro Cycling Stats, First Cycling
Giro Ciclistico d'Italia, kokonaiskilpailussa toinen
Sazka Tour, kokonaiskilpailussa toinen, 3. ja 4. etapin voitto
Tour de l'Avenir, kokonaiskilpailun sekä 7. ja 8. etapin voitto
Etoile de Bessèges, nuorten kilpailun ja 4. etapin voitto
Norjan ympäriajo, pistekilpailun voitto
Critérium du Dauphiné, nuorten kilpailun voitto
Ranskan ympäriajo, 6. etapilla kolmas
Britannian ympäriajo, kokonaiskilpailussa toinen
Luxemburgin ympäriajo, 5. etapin voitto
Pariisi–Tours, kolmas
Giro del Veneto, toinen
Classic Var, toinen
La Flèche Wallonne, kuudes
Saksan ympäriajo, kokonaiskilpailussa kolmas, nuorten kilpailun voitto
Muur Classic Geraardsbergen, toinen
Milano–Torino, kolmas
Critérium du Dauphiné, kokonaiskilpailussa viides
Ranskan ympäriajo, kokonaiskilpailussa kuudes
Entrecôte

Entrecôte on luutonta naudanlihaa, joka on niskan ja ulkofileen välistä leikattu välikyljys. Se on usein raakana rasvainen, mutta rasva sulaa kypsennettäessä. 100g entrecôtea sisältää 12 g rasvaa ja 20 g proteiineja. Entrecôtesta tehdään pihvejä. Ne kypsennetään ensin pannulla tai ritilällä, sitten uunissa tai grillissä ja laitetaan lopuksi vetäytymään folioon, jolloin ne kypsyvät vielä hieman.
Corrib

Corrib () on noin kuusi kilometriä pitkä joki Galwayssa, Irlannissa, joka yhdistää Lough Corrib -järven Galwaynlahteen ja sitä kautta mereen. 
Corrib on yksi Euroopan lyhyimmistä joista, mutta virtausnopeudeltaan toiseksi nopein kaupunkijoki. Joki toimii ainoana meriyhteytenä Carra-, Mask- ja Corrib-järvien valuma-alueelle, joka kattaa laajan alueen Pohjois-Itä-Galwayssa ja Etelä-Itä-Mayossa.
Hydrologia ja energiapotentiaali.
Corrib-joen veden virtaama on noin 105 kuutiometriä sekunnissa, mikä vastaa 25-metrisen uima-altaan täyttämistä 18 kertaa minuutissa. Virtaus on erityisen voimakas sateiden jälkeen. University College Galwayn vuonna 1985 tekemän tutkimuksen mukaan joki voisi tuottaa noin 22 miljoonaa kilowattituntia sähköä vuodessa 60 prosentin hyötysuhteella, mikä riittäisi noin 5 000 kotitalouden sähkönkulutukseen.
Luonto ja ympäristö.
Joen yläosassa virta laajenee, ja siellä on säilynyt luonnonmukaisia kosteikkoja sekä muinaisia metsäalueita. Alueen vähäinen rakentaminen on mahdollistanut kosteikkojen eläimistön, kuten monien lintulajien ja merilintujen, rinnakkaiselon ihmisten kanssa. Lough Corrib, Irlannin suurin järvi noin 20 556 hehtaarin pinta-alalla, on suojeltu luonnonsuojelualue, joka jakautuu kahteen osaan kapean salmen yhdistämänä.
Historia ja arkeologia.
Corrib-joki on ollut historiallisesti merkittävä kulkureitti ja puolustuslinna, jota ovat hyödyntäneet muun muassa viikingit ja keskiaikaiset klaanit. Joen ympäristöstä on löydetty merkittäviä arkeologisia kohteita kivikaudelta, kuten työkaluja ja hautarakennuksia, jotka osoittavat joen alueen jatkuvan asutuksen ja käytön luonnon reittinä tuhansien vuosien ajan. Galwayn kaupunki on kehittynyt joen ympärille, ja joen varrella olevat vanhat saaret ovat osa kaupungin historiallista maisemaa.
Virkistyskäyttö ja infrastruktuuri.
Corrib-joki on suosittu koskikajakoinnin ja kanoottiharrastuksen keskuudessa, ja vuosittaiset Galwayn keväiset ”Head of the River” -venekilpailut järjestetään joella. Kalastuskaudella joella voi nähdä kalastajia, jotka pyytävät lohta ja meritaimenta. Joen alajuoksulla, lähellä Galwayn kaupunkia, on patojärjestelmä vedenkorkeuden säätelyä varten. Joen varrella on kolme jalankululle soveltuvaa siltaa, joista "Salmon Weir" -silta, rakennettu noin vuonna 1818, on merkittävin. Lisäksi joen ympärillä on laajoja kävelyreittejä, ja Woodquaysta lähtee jokiristeilyjä, jotka kulkevat joen maisemien kautta Lough Corrib -järvelle.
Kulttuurinen merkitys.
Corrib-joki yhdistää luonnon, historian ja kaupunkielämän, tarjoten virkistysmahdollisuuksia niin asukkaille kuin vierailijoille. Joen ympäristö toimii kaupunkilaisten kohtaamispaikkana luonnon kanssa, ja sen varrella sijaitsevat kävelyreitit ja sillat helpottavat liikkumista alueella.
Kulmapaisti

Kulmapaisti on lihaa, joka on leikattu naudan tai sian selän takaosasta. Sitä käytetään samoihin ruokiin kuin ulkopaistia. Kulmapaistia on kypsennettävä pitkän aikaa ja täten sopivia kypsennystapoja ovat keittäminen ja hauduttaminen. Kulmapaisti on vähärasvaista. Sitä käytetään muun muassa stroganoffiin, burgundinpataan ja kastikkeisiin.
Thaon

Thaon on kunta Luoteis-Ranskassa Calvadosin departementissa Normandian alueella. Se sijaitsee Muejoen varrella, noin 14 kilometriä Caen kaupungista luoteeseen.
Pyhän Pietarin kunniaksi omistettu Thaonin vanha kirkko rakennettiin 1000- ja 1100-luvuilla Muejoen rannalle, vähän matkan päähän kylästä. Tyyliltään kirkko on romaaninen. Kirkko koostuu alttarista, keskitornista ja keskilaivasta, jossa alun perin oli sivukäytävät. 1700-luvulla sivukäytävät purettiin ja kirkon laivan suuret arkadit muurattiin kokonaan umpeen. Romaanisen taiteen mestariteoksena pidetty kirkko listattiin historialliseksi muistomerkiksi vuonna 1840, samana vuonna kuin jumalanpalvelus siirrettiin uuteen kirkkoon.
Uuden kirkon historia juontaa Ranskan vallankumoukseen 1700-luvun lopulla. Tuolloin vanhaa kirkkoa käytettiin salpietarin valmistukseen. Kun kirkko palautettiin palvontakäyttöön, oli sen kunto niin surkea, että sen korvaaminen uudella kirkolla oli väistämätöntä. Samalla perustettiin uusi hautausmaa, koska vanhan kirkon ympärys oli soistunut.
Thanin herra Pierre Blouet rakennutti Château de Thaonin, sen jälkeen kun Ranskan kuningas Ludvig XIII aateloi hänet vuonna 1610. Linnaa laajennettiin huomattavasti vuonna 1732. Linna on yksityisomistuksessa.
Le Fresne-Camilly

Le Fresne-Camilly on kunta Luoteis-Ranskassa Calvadosin departementissa Normandian alueella. Se sijaitsee noin 14 kilometriä Caen kaupungista luoteeseen.
Château de Camilly on rakennettu 1600-luvun alkupuoliskolla. Linnaan on tehty muutostöitä 1800-luvun alkupuoliskolla. Rakennuksesta on suojeltu julkisivut ja katto sekä kappeli, sisäänkäyntiportti ja kyyhkyslakka. Lisäksi on suojeltu toisella vuosisadalla paikalla olleen vanhan linnan vallihaudan jäänteet.
Cainetin kylässä oleva Saint-Martinin kirkko on rakennettu 1100-luvulla. Se on listattu historialliseksi muistomerkiksi vuonna 1918. Myös kunnan keskustassa oleva Notre-Damen kirkko on suojeltu vuonna 1840.
Paahtopaisti

Paahtopaisti on paisti, joka valmistetaan yleensä naudan sisäpaistista. Se paistetaan uunissa miedolla lämmöllä, 125°C. Paistolämpömittari laitetaan lihan paksuimpaan kohtaan. Lihaa kypsennetään noin 1 tunti 45 minuuttia, kunnes sisälämpötila on 63-65°C. Kokonaisena kypsennettävän paahtopaistin on hyvä olla vähintään kilon painoinen. Ennen kypsentämistä lihasta poistetaan kalvot. Valmiin paahtopaistin annetaan vetäytyä foliossa 10-20 minuuttia. Se tarjoillaan viipaleina ja sen kanssa syötäviksi sopivat punaviinikastike ja paistetut perunat.